ລົມພາຍຸ Isaac ພວມມຸ່ງໜ້າ ສູ່ເກາະ Hispaniola
ລົມພາຍຸເຂດຮ້ອນ Isaac ກຳລັງມຸ່ງໜ້າສູ່ສາທາລະນະລັດ Dominican ແລະ Haiti.
ເປັນທີ່ຄາດກັນວ່າ ລົມພາຍຸເຂດຮ້ອນ Isaac ຈະພາໃຫ້ເກີດຝົນ ຕົກໜັກໃນວັນສຸກມື້ນີ້ ທີ່ເກາະ Hispaniola ຊຶ່ງເປັນທີ່ຕັ້ງ ຂອງ ສາທາລະນະລັດ Dominican ແລະປະເທດ Haiti ສູນກາງລົມພາຍຸເຮີຣີເຄນແຫ່ງຊາດຂອງສະຫະລັດ ແຈ້ງວ່າ ຈະ ມີຝົນຕົກໜັກຫຼາຍກວ່າ 50 ຊັງຕີແມັດຊຶ່ງສາມາດພາໃຫ້ເກີດນໍ້າ ຖ້ວມສຸແລະດິນເຈື່ອນທີ່ເປັນໄພ ອັນຕະລາຍຕໍ່ຊີວິດໄດ້ ສູນກາງດັ່ງກ່າວນີ້ ຍັງໄດ້ອອກຄຳເຕືອນໃຫ້ລະມັດລະວັງສຳລັບ Haiti ຊຶ່ງເປັນປະເທດທີ່ພວມຟື້ນໂຕຄືນຈາກແຜ່ນດິນໄຫວຮ້າຍ ແຮງໃນປີ 2010 ຈຸດສູນກາງຂອງລົມພາຍຸເຂດຮ້ອນ Isaac ຈະຢູ່ໃກ້ໆຫຼືເທິງເກາະ Hispaniola ໃນວັນສຸກມື້ນີ້ ແລະຈະເຄື່ອນໄປໃກ້ໆ ຫຼືຢູ່ເທິງພາກຕາເວັນອອກສຽງໃຕ້ຂອງ ຄິວບາ ໃນວັນເສົາມື້ອື່ນ